*د افغانی سرې میاشتې ټولنې اړوند مرکزی سویل لویدیځ زون رئیس د میدان وردګ ولایت شیخ آباد ثابت روغتیایی مرکز څخه لیدنه وکړه!* نن دوشنبه د روان ۱۴۴۵ سپوږمیز کال د رمضان المبارک میاشتې ۲۲ مه نېټه، د افغانې سرې میاشتې ټولنې اړوند مرکزی سویل لویدیځ زون رئیس ښاغلی! مولوی سید منهاج الدین "هاشمی" د میدان وردګ ولایتی څانګې ریاست سره په همغږۍ، د یاد ولایت شیخ آباد روغتیایی مرکز څخه لیدنه وکړه. نوموړی د یاد روغتیایی مرکز د کارکوونکو کړنې(فعالیتونه) له نیږدې وکتل او ترڅنګ یې ورته لازمې سپارښتنې وکړې، تر څو خپلو دندو ته ژمن پاتې شی، د وخت او حاضرۍ پابند و اوسی او له مراجعینو سره غوره اونیک چلند وکړی. ښاغلی! هاشمی په یاد روغتیایی مرکز کې یو شمېر موجوده ستونزې لکه: د یاد روغتیایی مرکز د عمومی لارې، مراجعینو د تم ځای او اوبو د نشتون ستونزې له ځان سره نوټ کړې او زیاته یې کړه، چې هڅه به کوو ترڅو له مرکزی دفتر سره په همغږۍ د یادو ستونزو د حل لارې ولټوو. په درنښت د میدان وردګ ولایت سرې میاشتې ریاست د خپرونو مدیریت.